Document ID: 32006R1447

32006R1447
L 271/28
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1447/2006 НА КОМИСИЯТА
от 29 септември 2006 година
относно разрешаването на нова употреба на препарата Saccharomyces cerevisiae (Biosaf SC 47) като фуражна добавка
(текст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
като има предвид, че:
(1)
Регламент (ЕО) № 1831/2003 предвижда, че добавките, предназначени за хранене на животните, подлежат на разрешаване и определя мотивите и процедурите за предоставяне на такова разрешение.
(2)
Беше подадено заявление за разрешително в съответствие с член 7 от Регламент (ЕО) № 1831/2003 за препарата, посочен в приложението. Това заявление бе придружено от информацията и документите, изисквани съгласно член 7, параграф 3 от горепосочения регламент.
(3)
Заявлението се отнася до разрешаването на нова употреба на препарата Saccharomyces cerevisiae (NCYC Sc 47) (Biosaf SC 47) като фуражна добавка за агнетата за угояване, който следва да се причисли към категорията „зоотехнически добавки“.
(4)
Методът за анализ, описан в заявлението за разрешително в съответствие с член 7, параграф 3, буква в) от Регламент (ЕО) № 1831/2003, се отнася до определянето на активното вещество на фуражната добавка в храната. Методът за анализ, упоменат в приложението към настоящия регламент, следователно не може да бъде считан за общностен метод за анализ по смисъла на член 11 от Регламент (ЕО) № 882/2004 на Европейския парламент и на Съвета от 29 април 2004 г. относно официалните проверки, извършвани с цел установяване съответствието със законодателството за храните за животни и хранителните продукти и с разпоредбите относно здравето на животните и хуманното отношение към животните (2).
(5)
Употребата на препарата Saccharomyces cerevisiae (NCYC Sc 47) беше разрешена за млечните крави с Регламент (ЕО) № 1811/2005 на Комисията от 4 ноември 2005 г. относно временното или постоянно разрешаване на някои добавки при храненето на животните и временното разрешаване на нова употреба на добавка, вече разрешена при храненето на животните (3), за едър рогат добитък за угояване - с Регламент (ЕО) № 316/2003 на Комисията от 19 февруари 2003 г. относно постоянното разрешаване на добавка при храненето на животните и временното разрешаване на нова употреба на добавка, вече разрешена при храненето на животните (4), за (отбити) прасенца - с Регламент (ЕО) № 2148/2004 на Комисията от 16 декември 2004 г. относно постоянното или временно разрешаване на някои добавки и разрешаването на нови употреби на добавка, вече разрешена при храненето на животните (5), за свине - с Регламент (ЕО) № 1288/2004 на Комисията от 14 юли 2004 г. относно постоянното разрешаване на някои добавки и временното разрешаване на нова употреба на вече разрешена добавка при храненето на животните (6) и за зайци за угояване - с Регламент (ЕО) № 600/2005 на Комисията от 18 април 2005 г. относно ново разрешаване за десет години на кокцидиостатик за използване като добавка при храненето на животните, временното разрешаване на добавка и постоянното разрешаване на някои добавки при храненето на животните (7). Бяха набавени нови данни в подкрепа на заявление за разрешително за агнета за угояване. В резултат на оценката си Европейският орган за безопасност на храните („органът“) достигна до заключението, че безопасността на този организъм (и на неговата среда на култивиране) за консуматора, потребителя и околната среда вече е била установена и няма да бъде изменена с предлаганото ново използване. Той също така заключи, че използването на препарата не поражда никакви рискове за тази допълнителна категория животни и позволява да се подобри среднодневното наддаване на агнетата за угояване. Органът счита за ненужно да се предвиждат специфични изисквания по отношение на надзора след пускането на пазара. За целите на изготвяне на становището си той също така провери доклада относно метода за анализ на добавката при храненето на животните, внесен от общностната референтна лаборатория, посочена в Регламент (ЕО) № 1831/2003. От оценката на този препарат става ясно, че условията за разрешаване, определени в член 5 от Регламент (ЕО) № 1831/2003, са изпълнени. Следователно е уместно употребата на посочения препарат да бъде разрешена съгласно условията и реда, предвидени в приложението към настощия регламент.
(6)
Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩИЯ РЕГЛАМЕНТ:
Член 1
Препаратът, включен в приложението, спадащ към категорията „зоотехнически добавки“ и към функционалната група „стабилизатори на чревната флора“, се разрешава като добавка при храненето на животните при условията, определени в приложението.
Член 2
Настоящият регламент влиза в сила на двадесетия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 29 септември 2006 година.

Labels: 3
17
6